《二郎神 偕乙盦、晦鸣、悔生步净业湖上》
清代·朱祖谋

泪荷战雨，碎一镜、翠云如泻。渐罥蝶香乾，笼鸳阴减，装就城湾残画。

旧是瑶源，凌波路、洗恨入、袜罗尘罅。休更结、冷禅一架。

袈裟地、水风无价。閒话。沧桑事影，玉尊浇罢。问蠹粉诗痕，龛荒菭满，经岁蛮薰尚惹。

梦老西涯，冷鸥三两，空怨月明遥夜。听梵外似有，箫声断续，汜人来下。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。